《女兄归萧氏夫死誓守柏舟郡闻于朝赐旌表褒节》
宋代·陈著

终身坚白表重阍，一粹真如玉不痕。
能使齐侯归吊室，自应沛相奏题门。
青天有眼临霜节，黄坏知心妥夜魂。
不见鄞江八行史，叶夫人德长儿孙。

作者简介：（一二一四～一二九七），字谦之，一字子微，号本堂，晚年号嵩溪遗耄，鄞县（今浙江宁波）人，寄籍奉化。理宗宝祐四年（一二五六）进士，调监饶州商税。景定元年（一二六○），为白鹭书院山长，知安福县。